呂公初示古詩一編因以短歌答之
作者：蘇舜欽
朝代：宋

paragraphs: 覽君古風之章句，兩謝不足以下顧。
長江走瀾天外來，共鵠軒風日邊去。
上有致君却敵之良策，下有逍遥傲世之真趣。
惜乎志大名位卑，明珠投闇人疑之。
昔時名價滿天下，此日塞默趨塵泥。
古人但以才術喻富貴，自餘之外胡足思。
公初之道既如此，宜乎窮約而不悲。
媿無玉案報神藻，聊此感激成荒辭。